Aalborg Stiftstidende, 1839-11-08
Udlandet. Frankrig. J Moniteuren af 31te Octbr. meddeles officielt Følgende: "Paa den senere Tid er det blevet betydet Politiet, at Jndivider, som have hørt forhen til de hemmelige Selskaber, have hyppigen havt Sammenkomster; ved den Agtsomhed, hvortil denne Angivelse gav Anledning, erholdt man Vished om, at disse samme Personer beskjeftigede sig med at forfærdige Krud, Patroner og Kugler. Tillige erfarede man, at adskillige af dem havde gjort Tilberedelser til Forfærdigelse af Fyrværkeri-Bomber, som indeholdt Kugler og Krud. Ophavsmændene til disse Machinationer ere blevne fremstillede og Undersøgelser foretagne paa de forskjellige mistænkte Steder. Resultatet af disse Undersøgelser have fuldkommen retfærdiggjort de tagne Forholdsregler. J et Værelse i Lombard Gaden Nr. 22 har man lagt Beslag paa en Koffert, hvori vare 95 Bundter Krud, hvert 1/2 Kilogram vægtigt, fremdeles meer end 12 Pd. Krud i et eneste Bundt, samt forskjellige Redskaber, tjenende til dermed at forfærdige Krud og Patroner. Tre Personer, som vare i dette Værelse, bleve arresterede. J et Huus i Gaden Mont matte Nr. 30 fandt man en Foustage med 20 Bomber og Druer, hver indeholdt 1/2 Kilogram Krud, og et stort Antal Kugler, som tilsammen udgjorde en Vægt af 67 Pd.; til hver var en Svovltraad befæstet. Begge Leierne af dette Værelse, som allerede længe have været Politiet fordægtige, bleve arresterede. J Gaden Neuilli har man borttaget 25 Pd. Krud, og en stor Mængde Patroner, tilligemed forskjellige Jnstrumenter til Krudfabrication, ogsaa et Antal Flinter og Pistoler. J Creteil, en Landsby 2 Mile fra Paris, er en Mand, som har forfærdiget Bomber af ovennævnte Slags, ligeledes bleven arresteret, ligesom hans Svigerinde, der boer i Paris og hvem man forefandt adskillige Tilberedelser til Kruds Forfærdigelse. Desuden have endnu andre Huusundersøgelser og Fængslinger fundet Sted." Saavidt Moniteurens Beretning. - Gjennem andre Veie erfaret man, at Tiden til Udførelsen af dette nye Complot var berammet til Natten imellem den 4de og 5te November; de Sammensvorne skulde forsamles i denne Nat paa quaiaux fleurs, og derfra paa samme Tid angribe Raadhuuset, Ministrenes Hoteller og Tuilerierne. Den Forening, hvortil de Sammensvorne hørte, skal være en Fortsættelse af det saakaldte Aarstidernes Selskab, som blev opdaget under sidste Mai Maaneds Uroligheder, et Selskab, der som bekjendt var inddeelt i forskjellige Afdelinger og Underafdelinger under Navn af de fire Aarstider, de tolv Maaneder og et stort Antal Uger, i hvis Spidse altid en saakaldet Søndag stod. Ministeren for det Jndre skal have erholdt et anonymt Brev, hvori det betydes ham, at Krudforraad skal være gjemte i Hovedstadens forskjellige Qvarterer; dette Brev, som tillige indeholdt flere nøie Angivelser af Personer og Steder, Politipræfecten meddeelte, skal have ledet til ovenanførte Opdagelser. Arrestationer ere blevne fortsatte den hele Nat de Arresteredes Antal skal beløbe sig til 36; iblandt dem befindes en Sadelmager-Dreng, navnlig Louis, som yttrede da han blev ført til Fængslet: "J mene, eders PræfecturBygning er saa svær at tage; giv mig min Frihed og 50 Mand, og i en Time ere J Alle mine Fanger.